หุ้นปิดเช้าบวก 6.20 จุด
ดัชนีหุ้นภาคเช้าปิดที่ 823.55 จุด เพิ่มขึ้น 6.20 จุด (0.76 %)มูลค่าการซื้อขาย 14,614.23 ล้านบาท&nbsp; แกว่งตัวตามแรงซื้อสลับขายทำกำไร คาดผล กนง.กระทบน้อย
14 ก.ค. 2553

ดัชนีหุ้นภาคเช้าปิดที่ 823.55 จุด เพิ่มขึ้น 6.20 จุด (0.76 %)มูลค่าการซื้อขาย 14,614.23 ล้านบาท  แกว่งตัวตามแรงซื้อสลับขายทำกำไร คาดผล กนง.กระทบน้อย
ดัชนีหุ้นวันที่ 14 ก.ค. เปิดบวกกระโดดและปรับตัวขึ้นไปสูงสุดที่ระดับ 825.40 จุด หลังจากนั้นอ่อนตัวเล็นน้อยมาปิดตลาดที่ระดับ 823.55 จุด เพิ่มขึ้น 6.20 จุด หรือ 0.76% มูลค่าการซื้อขาย 14,614 ล้านบาท
น.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์หลักทรัพย์ บล.ฟิลลิป(ประเทศไทย) กล่าวว่า หุ้นบวกแรงตามตลาดหุ้นภูมิภาค ซึ่งคาดหวังผลประกอบการของบริษัทจดทะเบียนในสหรัฐจะออกมาดี และได้หนุนให้หุ้นไทยขึ้นตาม             ภาคบ่ายคงต้องติดตามการประชุมของคณะกรรมการนโยบายการเงิน(กนง.) 
นายอภิสิทธิ์ ลิมป์ธำรงกุล ผู้อำนวยการ ฝ่ายวิเคราะห์หลักทรัพย์ บล.เกียรตินาคิน กล่าวว่า หากกนง.ปรับขึ้นอัตราดอกเบี้ย เชื่อว่าไม่น่าจะมีผลต่อตลาดหุ้นไทยมากนัก เนื่องจากเป็นไปตามคาดการณ์ ทั้งนี้ เชื่อว่ายังมีแรงซื้อเก็งกำไรผลประกอบการในไตรมาส 2/2553 เข้ามาสนับสนุนตลาดหุ้นไทย 
กลยุทธ์การลงทุน แนะนำ ซื้อเก็งกำไรหากดัชนีสามารถยืนเหนือแนวรับ 820 จุดได้ แต่หากไม่สามารถยืนเหนือแนวรับดังกล่าว แนะนำให้ขาย ประเมินแนวรับอยู่ที่ 820 จุด มีแนวรับถัดไปอยู่ที่ 815  จุด ส่วนแนวต้านประเมินไว้ที่ 825 จุด